**ΔΕΛΤΙΟ ΤΥΠΟΥ**

 Αθήνα, 16 Ιουνίου 2017

Θέμα:**Καθαρές δανειακές ανάγκες της κεντρικής διοίκησης σε ταμειακή βάση: Ιανουάριος-Μάιος 2017**

Την περίοδο Ιανουαρίου-Μαΐου 2017 το ταμειακό αποτέλεσμα της κεντρικής διοίκησης παρουσίασε έλλειμμα 320 εκατ. ευρώ, έναντι ελλείμματος 208 εκατ. ευρώ την αντίστοιχη περίοδο του 2016. Κατά την περίοδο αυτή, τα έσοδα του τακτικού προϋπολογισμού διαμορφώθηκαν σε 16.935 εκατ. ευρώ, από 17.175 εκατ. ευρώ πέρυσι. Όσον αφορά τις δαπάνες του τακτικού προϋπολογισμού, στις οποίες περιλαμβάνονται και δαπάνες ύψους περίπου 723 εκατ. ευρώ που αφορούν την αποπληρωμή ληξιπρόθεσμων οφειλών, διαμορφώθηκαν σε 19.878 εκατ. ευρώ, από 18.366 εκατ. ευρώ την περίοδο Ιανουαρίου-Μαΐου 2016.